Borknagar

**Borknagar** er et norsk progressiv/black metal-band fra Bergen, grunnlagt av Øystein Garnes Brun i 1995. 

Borknagar ble opprinnelig dannet som et prosjekt av Brun med inviterte musikere fra band som Enslaved, Gorgoroth, Arcturus, Immortal og Ulver. Visjonen var å sprenge grensene for det som ble ansett som «tradisjonell» svartmetall, med en mer melodisk tilnærming. Tekstene, som var på norsk på debutalbumet, men senere på engelsk, omhandler filosofi, paganisme, natur og kosmos.

Bandet har vært nominert til Alarmprisen 2001 for albumet *[[Quintessence (Borknagar-album)|Quintessence]]* og til både Spellemannprisen 2001 og Alarmprisen 2002 for albumet *[[Empiricism (Borknagar-album)|Empiricism]]*, alle i klassen beste metalalbum.

## Historie
På det selvtitulerte debutalbumet (1996) deltok Kristoffer «Garm» Rygg på vokal, Erik «Grim» Brødreskift på trommer, Ivar Bjørnson på keyboard og Roger «Infernus» Tiegs på bass. Kort tid etter signerte Garnes Brun med det tyske plateselskapet Century Media Records, der album nummer to, ''The Olden Domain'' (1997), ble utgitt. Albumet vakte stor oppsikt, og den påfølgende etterspørselen bidro til at prosjektet ble formalisert som et band. Infernus ble erstattet av Kai K. Lie, og Borknagar la i 1998 ut på europaturné som oppvarmingsband for In Flames.

På tredjealbumet *[[The Archaic Course]]* (1998) var Jens Fredrik Ryland kommet med på andregitar, og Simen «Vortex» Hestnæs (Dimmu Borgir) erstattet Garm på vokal. Samme år spilte bandet på Wacken Open Air. Trommeslager Grim og bassist Lie forlot bandet; førstnevnte ble erstattet av Justin Greaves, mens Vortex tok over på bass i tillegg til vokalen. En ny turné fulgte, denne gang med Cradle of Filth, Napalm Death og Krisiun.

I mai 1999 deltok Borknagar på *Kings Of Terror*-turneen i Nord-Amerika sammen med Emperor, Witchery, Peccatum og Divine Empire. Nick Barker (Cradle of Filth, Dimmu Borgir) spilte trommer på denne turneen.

Det fjerde albumet *[[Quintessence (Borknagar-album)|Quintessence]]* (2000) ble spilt inn i Abyss Studios i Sverige. Bak trommesettet satt nå Asgeir Mickelson, og Lars Are «Lazare» Nedland (Solefald) var kommet med på keyboard. Albumet ble omtalt som en av årets mest kreative utgivelser innen ekstremmetal og ble nominert til Alarmprisen 2001.

Da Vortex forlot bandet for å fokusere på Dimmu Borgir ble svenske Andreas «Vintersorg» Hedlund ny vokalist, mens Jan Erik «Tyr» Tiwaz (Emperor, Satyricon) overtok på bass.

''Empiricism'' (2001) ble et av bandets mestselgende album og ble nominert til både Spellemannprisen 2001 og Alarmprisen 2002. Tidlig i 2002 toppet albumet metal-listen til College Music Journal, basert på rapporter fra rundt 400 amerikanske college-radiostasjoner. Sommeren 2002 spilte Borknagar igjen på Wacken og på Party.San Open Air.

Før innspillingen av ''Epic'' (2004) forlot Ryland og Tyr bandet.

I 2006 kom *Origin*, et helakustisk album. Dette var det siste albumet på kontrakten med Century Media, som i 2008 ga ut samlealbumet *For the Elements 1996–2006* som et tilbakeblikk på perioden.

I 2007 signerte bandet en kontrakt på tre album med det norske selskapet Indie Recordings.

I 2008 var Tyr og Jens F. Ryland tilbake som offisielle medlemmer. David Kinkade kom inn på trommer da Asgeir Mickelson forlot bandet i minnelighet etter musikalske uenigheter.

Borknagars åttende studioalbum, *Universal*, kom i februar 2010. Samme år forlot Tyr pigjen bandet grunnet «generelle uenigheter», og Vortex ble hentet inn på bass og vokal for en planlagt turné i Sør-Amerika. Turneen ble senere avlyst av årsaker utenfor bandets kontroll.

I januar 2011 avsluttet Borknagar samarbeidet med Indie Recordings, og signerte en ny verdensomspennende tre-albumskontrakt med Century Media. Vortex var da tilbake i bandet på permanent basis, som både bassist og som vokalist sammen med Vintersorg.

Etter innspillingen av det kritikerroste *Urd* (2012) høsten 2011 forlot Dave Kinkade bandet for å fokusere fullt på Soulfly, og i februar 2012 ble det kunngjort at Baard Kolstad var bandets nye trommeslager i forbindelse med Infernofestivalen samme år. Pål «Athera» Mathiesen vikarierte for Vintersorg på konserter i perioden 2013–2018.

Bandets tiende studioalbum, *Winter Thrice* (2016), ble forsinket etter at vokalist Vintersorg pådro seg skader i slutten av 2014. Originalvokalist Kristoffer «Garm» Rygg bidro med gjestevokal på albumet.

Vintersorg forlot bandet i 2019 grunnet familieforpliktelser, jobb og ettervirkningene av tidligere skader. Trommeslager Baard Kolstad forlot også bandet til fordel for andre prosjekter og ble erstattet av Bjørn Dugstad Rønnow, anbefalt av Kolstad selv. Borknagar ga ut sitt sitt ellevte album, *True North*, i september 2019.

Albumet *Fall* kom i 2024 etter en fem år lang utgivelsespause. En påfølgende turné med Rotting Christ fulgte, med franske Seth som oppvarmingsband.

## Priser og nominasjoner

* Nominasjon, Alarmprisen 2001 i klassen beste metalalbum for *[[Quintessence (Borknagar-album)|Quintessence]]* 
* Nominasjon, Spellemannprisen 2001 i klassen beste metalalbum for *[[Empiricism (Borknagar-album)|Empiricism]]*
* Nominasjon, Alarmprisen 2002 i klassen beste metalalbum for *[[Empiricism (Borknagar-album)|Empiricism]]*

## Medlemmer
**Nåværende medlemmer**
* Øystein Garnes Brun &ndash; gitar (1995&ndash;)
* Lars «Lazare» Nedland &ndash; keyboard, ren vokal (1999&ndash;)
* Simen «Vortex» Hestnæs &ndash; bass (1998–2000, 2010–), ekstremvokal (1997–2000, 2010&ndash;)
* Bjørn Dugstad Rønnow – drums (2018–)
* Jostein Thomassen – guitars (2019–)

**Tidligere medlemmer**
* Roger «Infernus» Tiegs &ndash; bass (1995&ndash;1996), spilte på *[[Borknagar (Borknagar-album)|Borknagar]]*
* Kristoffer «Garm» Rygg &ndash; vokal (1995&ndash;1997), spilte på *[[Borknagar (Borknagar-album)|Borknagar]]* og *[[The Olden Domain]]*
* Ivar Bjørnson &ndash; keyboard (1995&ndash;1998), spilte på *[[Borknagar (Borknagar-album)|Borknagar]]*, *[[The Olden Domain]]* og *[[The Archaic Course]]*
* Erik «Grim» Brødreskift &ndash; trommer (1995&ndash;1998) d. 1999, spilte på *[[Borknagar (Borknagar-album)|Borknagar]]*, *[[The Olden Domain]]* og *[[The Archaic Course]]*
* Kai K. Lie &ndash; bass (1996&ndash;1998), spilte på *[[The Olden Domain]]* og *[[The Archaic Course]]*
* Jens Fredrik Ryland &ndash; gitar (1997&ndash;2003, 2007&ndash;2018)
* Asgeir Mickelson &ndash; trommer (1999&ndash;2008), bass og gitar på *Epic*, spilte på *[[Quintessence (Borknagar-album)|Quintessence]]*, *[[Empiricism (Borknagar-album)|Empiricism]]*, *[[Epic (Borknagar-album)|Epic]]* og *Origin*
* Andreas «Vintersorg» Hedlund &ndash; vokal (2000&ndash;2019)
* Jan Erik «Tyr» Tiwaz &ndash; bassgitar (2000&ndash;2004, 2007&ndash;2010), spilte på *[[Empiricism (Borknagar-album)|Empiricism]]*, *Origin* og *Universal*
* David Kinkade &ndash; trommer (2008&ndash;2012), spilte på *Universal* og *Urd* 
* Baard Kolstad &ndash; trommer (2012–2018), spilte på *Winter Thrice*
* Pål «Athera» Mathiesen – vokal (2013–2018) kun live

## Diskografi
*1996: *[[Borknagar (Borknagar-album)|Borknagar]]* (Malicious Records)
*1997: *[[The Olden Domain]]* (Century Media Records)
*1998: *[[The Archaic Course]]* (Century Media Records)
*2000: *[[Quintessence (Borknagar-album)|Quintessence]]* (Century Media Records)
*2001: *[[Empiricism (Borknagar-album)|Empiricism]]* (Century Media Records)
*2004: *[[Epic (Borknagar-album)|Epic]]* (Century Media Records)
*2006: *Origin* (Century Media Records)
*2008: *For the Elements (1996–2006)* (Century Media Records)
*2010: *Universal* (Indie Recordings)
*2012: *Urd* (Century Media Records)
*2016: *Winter Thrice* (Century Media Records)
*2019: *True North* (Century Media Records)
*2024: *Fall* (Century Media Records)

## Referanser


## Eksterne lenker
* 
*